2022-yilgi futbol boʻyicha jahon chempionati A guruhi. 2022-yilgi futbol boʻyicha jahon chempionatining „A“ guruhi — ushbu guruh baxslari 2022-yilning 20—29-noyabr kunlari boʻlib oʻtadi. Guruh chempionat mezboni boʻlmish Qatar jamoasi, shuningdek Ekvador, Senegal va Gollandiya jamoalaridan iborat. Eng yaxshi ikki jamoa 1/8 finalga yoʻl oladi. Matchlar. Roʻyxatdagi barcha vaqtlar mahalliy, AST (UTC+3) vaqti bilan berilgan. Qatar - Ekvador. Ikki jamoa oʻzaro uch marta toʻqnash kelishgan, oxirgi marta 2018-yilda oʻrtoqlik oʻyinida Qatar 4:3 hisobida gʻalaba qozongan.